**PLUNGĖS LOPŠELIO-DARŽELIO „NYKŠTUKAS“ VEIKLOS ATASKAITA**

**I SKYRIUS**

**INFORMACIJA APIE ĮSTAIGĄ**

 **1.1. Mokyklos juridinis adresas.** Telšių 27 a, LT- 90163, Plungė

 **1.2. Mokyklos įkūrimo data.** 1961 m**.**

 **1.3. Telefono Nr..** ( 8448)72359; mob. +370 (657) 98359

 **1.4. El. pašto adresas.** **nykstukas@plunge.lt**

 **1.5. Interneto svetainė.** [**www.plungesnykstukas.lt**](http://www.plungesnykstukas.lt)

 **1.6. Vadovas.** Violeta Einikienė III vadybinė kategorija, išsilavinimas universitetinis, magistro laipsnis.

 **1.7. Darbuotojai.**

|  |  |
| --- | --- |
| **Darbuotojai** | **Pedagogų skaičius** |
| **Administracija (direktorius ir pavaduotojai)** | **Pedagoginiai darbuotojai** | **Pagalbinis/****techninis personalas** | **Atestuotų mokytojų****sk.** | **Mokytojų** | **Vyr. mokytojų** | **Mokytojų metodininkų** | **Iš viso mokytojų** |
| 2,75 | 14,7 | 19,55 | 13 | 2 | 10 | 1 | 13 (viena vaiko auginomo atostogose) |

 10 pedagogių yra įgijusios priešmokyklinio ugdymo pedagogo sertifikatą. Pedagoginių darbuotojų amžiaus vidurkis 47,2. Pensinio amžiaus pedagogų nėra. Vyriausiam 58 metai iki 50 metų – 8 pedagogai.

**II SKYRIUS**

**UGDYMAS JO ORGANIZAVIMAS**

 **2.** Mokykloje 2017 m. veikė septynios grupės iki 2017 m. rugsėjo 1 d. – 2 jungtinės priešmokyklinio ugdymo, viena ankstyvojo amžiaus ir keturios mišrios ikimokyklinio ugdymo grupės. Nuo 2017 m. rugsėjo 1 d. – viena priešmokyklinio amžiaus, kita jungtinė priešmokyklinio ugdymo grupė, dvi ankstyvojo amžiaus grupės ir 3 ikimokyklinio amžiaus grupės. Bendras vaikų skaičius išliko nepakitęs – 136. Mokykloje vietų skaičius – 135. Iš jų priešmokyklinukų 2017 sausio 1 d. 36, 2017 m. gruodžio 31 d. 29 vaikai.

 Mokykloje ikimokyklinio ugdymo vaikai ugdomi(si) pagal unikalią Mokyklos specialistų parengtą ir steigėjo patvirtintą ikimokyklinio ugdymo programą „Augink, tausok, mylėk“ į kurią integruotos Gamtosauginių mokyklų ir Sveikatą stiprinančios mokyklos programos. Priešmokyklinio ugdymo ugdytiniai ugdomi pagal bendrąją priešmokyklinio ugdymo programą į kurią taip pat integruotos Gamtosauginių mokyklų ir Sveikatą stiprinančios mokyklos programos.

 **III SKYRIUS**

**ĮSTAIGOS POBŪDIS, FUNKCIJOS, VEIKLOS TIKSLAI, PRIORITETAI**

 **3.1. Įstaigos veiklos pobūdis:** ikimokyklinis ir priešmokyklinis ugdymas.

 **3.2. Įstaigos strateginis tikslas 2016-2018 m..**

3.2.1.Kokybiškai įgyvendinant ikimokyklinio ir priešmokyklinio ugdymo programas, ugdyti sveiką žmogų ir kurti darnią Mokyklos aplinką.

 3**.3. Metinės veiklos programos tikslas 2017 m..**

3.3.1.Rūpintis bendruoju vaikų, gebėjimų ir vertybinių nuostatų ugdymu, didinant ikimokyklinių įstaigų prieinamumą.

 **3.4. Metinės veiklos tikslai 2017 m.:**

3.4.1.siekti tapti sveikatą stiprinančių mokyklų tinklo nariais;

 3.4.2. funkcionalios edukacinės aplinkos kūrimas, pritaikytos kalbos ugdymui.

 **3.5. Prioritetai:**

3.5.1. ugdyti sveiką žmogų ir kurti darnią Mokyklos aplinką;

 35.2. bendradarbiavimas su tėvais, globėjais;

 3.5.3. vaikų kalbos ugdymas;

 **3.6. Uždaviniai:**

3.6.1. įkurti darbo grupę, organizuojančią sveikatos stiprinimo veiklą Mokykloje;

 3.6.2. parengti 5 metų sveikatos stiprinimo programą;

 3.6.3. programą pateikti sveikatos mokymo ir ligų prevencijos centrui;

 3.6.4. vykdyti Gamtosauginių mokyklų programos reikalavimus;

 3.6.5. kurti edukacinę aplinką, skatinančią vaikų kalbą;

 **3.7. Įstaiga, įgyvendindama savo tikslus, uždavinius ir prioritetus atliko šias funkcijas:**

 3.7.1. konkretino ir individualizavo ugdymo(si) turinį;

 3.7.2. vykdė ikimokyklinio ir priešmokyklinio ugdymo(si) programas, ugdymo sutartyse sutartus įsipareigojimus, užtikrino geros kokybės švietimą;

 3.7.3. tėvams teikė informacinę psichologinę, socialinę pedagoginę pagalbą;

 3.7.4. esant poreikiui įvertino vaikų specialiuosius ugdymosi poreikius, vykdė PPT rekomendacijas;

 3.7.5. organizavo vaikų maitinimą;

 3.7.6. teikė logopedinę pagalbą;

 3.7.7 organizavo, tėvų(globėjų) pageidavimu, jų mokamas papildomas paslaugas, būrelius (anglų kalbos ir choreografijos) teisės aktų nustatyta tvarka;

 3.7.7. sudarė sąlygas darbuotojų dalykiniam tobulinimuisi;

 3.7.8. užtikrino higienos normas, teisės aktų reikalavimus atitinkančią sveiką, saugią mokymosi ir darbo aplinką;

 3.7.9. kūrė ugdymo turinio reikalavimams įgyvendinti reikiamą materialinę bazę, vadovaudamasis Švietimo ir mokslo ministro patvirtintais Švietimo aprūpinimo standartais;

 3.7.10. viešai skelbė informaciją apie lopšelio-darželio veiklą Mokyklos, Savivaldybės tinklapyje, rajoninėje spaudoje;

 3.7. 11. vykdė Mokyklos biudžetinių, kitų lėšų planavimą ir racionalų jų naudojimą;

 3.7.12. atliko kitas įstatymų ir kitų teisės aktų numatytas funkcijas.

**IV SKYRIUS**

**2017 M. VEIKLOS ORGANIZAVIMO BŪDAI IR METODAI**

Įgyvendinant 2017 m. programos, veiklos tikslus, uždavinius ir prioritetus Mokykloje organizuotos kelios darbinės grupės: Gamtosauginis komitetas, Vaiko gerovės komisija, Sveikatos stiprinimą mokykloje organizuojanti darbo grupė, Materialinių vertybių ir inventorizavimo komisija, Antikorupcijos darbo grupė, Smurto, patyčių prevencijos ir intervencijos vykdymo darbo grupė, Estetinio vaizdo kūrimo mokykloje darbo grupė. Veikė savivaldos institucijos: Pedagogų taryba, Mokyklos taryba, kurios kryptingai padėjo įgyvendinti Mokyklos išsikeltus 2017 m. programos ir veiklos tikslus, uždavinius ir prioritetus. Reflektuojant atlikta tėvų apklausa: iš penkių ikimokyklinio amžiaus grupių, t.y. į klausimą „Kokie jūsų lūkesčiai buvo neišpildyti praėjusiais mokslo metais?“ tik vienas respondentas pareiškė nepasitenkinimą dėl grupės keitimo, nors jis toje grupėje buvo ne pagal amžių. Visi priešmokyklinukai padarė pažangą ir išėjo į bendro lavinimo mokyklą su pedagogų parengtomis rekomendacijomis pradinių klasių mokytojui. Mokykla ugdydama vaikus stengiasi ieškoti kuo įvairesnių vaikų ugdymo(si) būdų ir metodų. Paplitęs patirtinis metodas. Vaikams organizuojamos įvairios edukacinės išvykos, ekskursijos (jų 2017 suorganizuota 33). Ugdymo(si) aplinka pritaikyta vaikų pagrindinio poreikio (judėjimo) patenkinimui ir ugdomajai veiklai (piešimui, lipdymui, aplinkos pažinimui, kūno kultūrai, kalbos ugdymui). Ieškota netradicinių ugdymo metodų. Vaikų programavimo pradmenų, kalbos, matematinių, pažintinių įgūdžių ugdymui įsigytos interaktyvios bitutės. Jos vyresnio amžiaus vaikams padėjo lengviau pažinti raides, įsisavinti skaitmenis, paklajoti labirintais, pasakų pasauliais, vaikai nevalingai išmoko programavimo pradmenų. Tamsiuoju metu laiku, vaikų judėjimo, mąstymo, dėmesio sukaupimo lavinimui įsigytos interaktyvios grindys su 52 lavinamaisiais žaidimais. Ši priemonė patraukė ne tik vaikus, bet ir ugdytinių tėvelius.

 Kad mokykloje vaikų ugdymas netaptu vien žinių perteikimu Mokykla kartu su bendruomene įsijungė į įvairius Mokyklos, rajono, Lietuvos respublikos, tarptautinius projektus, programas akcijas.

 Daug dėmesio skyrėme vaikų stebėjimui, jų ugdymosi sričių, kompetencijų, vertybinių nuostatų vertinimui, kas leidžia tinkamiau pasirinkti vaikų ugdymo(si) būdus, metodus, priemones, individualizuoti ugdymą, atkreipiant dėmesį į vaikų prigimtines galias, mokymą gyventi, prisitaikyti šiuolaikinėje socialinėje aplinkoje, formuoti tinkamas vertybines nuostatas.

 Siekiant mokyklos užsibrėžtų tikslų ir uždavinių įgyvendinimo bendradarbiavimas vyko ne tik su Mokyklos bendruomene, bet ir su socialiniais partneriais: visomis rajono ikimokyklinio ugdymo mokyklomis, Senamiesčio mokykla (projektas „Obuolio kelias“, dešimtokų ir priešmokyklinukų projektas „Pabūkime kartu“, Senamiesčio pradinių klasių mokytojos A. Šimkienės pranešimas priešmokyklinukų tėveliams „Kaip paruošti vaiką pirmai klasei“), Plungės vaikų biblioteka, Plungės sporto rekreacijos centru, Plungės futbolas, Regbio klubu, Plungės visuomenės sveikatos biuru, Plungės Rotary klubu (bendras projektas „Judesio korekcijos svarba ikimokyklinio amžiaus vaikams“), Plungės nepilnamečių reikalų poskyriu, Plungės PPT, UAB „ETKC“ susitarimas dėl „Nepasirengusių darbo rinkai bedarbių, orientuotų į samdomą darbą praktinio mokymo“.

**V SKYRIUS**

**VEIKLOS REZULTATAI**

2017 m. Mokykla už bendruomenės sveikatos stiprinimą pripažinta Sveikatą stiprinančia mokykla ir įtraukta į Sveikatą stiprinančių mokyklų tinklą. Apdovanoti Plungės visuomenės sveikatos biuro padėkomis: už mokinių, mokytojų ir visuomenės sveikatos specialistų dalyvavimą konkurse „Sveikuolių sveikuoliai“, „Mano klasės mankšta“, už pagalbą organizuojant renginį „Mero taurė 2017. Už meilę moterims ir futbolui“. Rotary klubo pagalba Mokykla įsigijo 40 gimnastikos kamuolių, kurių dėka praturtintas vaikų judėjimas. Apie darbo su gimnastikos kamuoliais, jų įtaką vaikų laikysenos formavimui 2017 m. gruodžio 4 d. Mokyklos direktorė pasidalino Rotary klubo narių susirinkime. Parengtas sveikatinimo projektas „Pajudėkime visi – ir maži ir dideli“. Šis projektas finansuotas Plungės visuomenės sveikatos rėmimo programos lėšomis. Pagal projektą suorganizuotos 7 veiklos, viso veiklose dalyvavo 327 bendruomenės nariai. Parengtas ir įgyvendintas Plungės rajono Sporto plėtros programos projektas „Plungės miesto priešmokyklinių grupių drąsūs, stiprūs, vikrūs“. Projekte dviem etapais dalyvavo 80 vaikų. Plungės policijos komisariato padėka už aktyvų dalyvavimą konkurse „2017 m. Plungės rajono saugiausias darželis“. Kartu su bendruomene kurta funkcionali edukacinė aplinka pritaikyta vaikų kalbos ugdymui. Daug netradicinių metodinių, sensorinių priemonių pagamino pedagogai, tėvai. Mokykla įsigijo netradicines interaktyvias kalbos ugdymui pritaikytas priemones (interaktyvias bitutes, grindis, nupirkta knygų vaikams). Pedagogai pasidalijo gerąja patirtimi tarptautinėje konferencijoje „Vaiko kelias į gražią kalbą“. Už nuoširdų ir kūrybišką bendradarbiavimą kartu vykdant tarptautinį projektą „Vaiko kelias į gražią kalbą“ apdovanoti padėkos raštu. Kalbos dienai paminėti Mokykla organizavo renginį bendruomenei „Nieko gražesnio už kalbą tauta neturi“. Per savaitę du kartus trimečių ir keturmečių vaikų grupėse organizuoti „Varnelės Šnekutės“ pokalbiai, sensorinės veiklos dalyvaujant logopedui.

Vykdyti Gamtosauginių mokyklų programos reikalavimai. Dalyvauta projektuose: tęstiniame projekte “Žalia pėda“ pagal kurį kiekviena grupė puoselėjo savo daržą: sėjo, sodino, augino vaistinius augalus, dalinosi patirtimi su kitų grupių vaikais, vieni kitus vaišino savo užaugintomis arbatomis. Dalyvauta Jurbarko R. Smalininkų Lidijos Meškaitytės pagrindinės mokyklos Respublikiniame kūrybiniame projekte „Rudens Mandala“ už kurį gauta mokyklos direktoriaus padėka. Įteikta Tarptautinio švietimo bendruomenių ekologinio švietimo projekto „Saulėto Oranžinio traukinio kelionė“ padėka Mokyklos bendruomenei už dalyvavimą šiame projekte, Vilniaus Universiteto Botanikos sodo padėka už dalyvavimą 2017 m. ekologiniame konkurse „Mano žalioji palangė“, Plungės Lopšelio-darželio „Rūtelė“ padėka Plungės lopšelio-darželio „Nykštukas“ bendruomenei – nuoširdžiai sudalyvavusiai organizuotame rajoniniame ikimokyklinių įstaigų projekte „Seka pasaką žibintai“, skirtame Europos atliekų mažinimo savaitei paminėti. Vienas žibintas komisijos sprendimu buvo išrinktas dangiškiausiu. Šiaulių logopedinio lopšelio-darželio Padėka už dalyvavimą respublikinėje ikimokyklinio ir priešmokyklinio amžiaus vaikų piešinių parodoje „Šypsokis, Žeme“. Asociacijos Gyvoji planeta „Šokio Žemei“ dalyvio pažymėjimas. Pažyma – užsiregistravo ir dalyvavo 2017 m. programoje „Darni mokykla“. Darnios Mokyklos programos organizuotos dainos konkurse – apdovanoti laureatų prizu.

 Didelis dėmesys kreiptas į bendruomenės smurto patyčių prevenciją ir intervenciją. Parengtas Mokyklos Smurto ir patyčių prevencijos ir intervencijos tvarkos aprašas, kuris viešinamas kiekvienos grupės informaciniame stende ir Mokyklos tinklapyje. Visi darbuotojai supažindinti pasirašytinai su Lietuvos respublikos Švietimo ir mokslo ministro 2017-08-03 įsakymu Nr. V-625 „Dėl Rekomendacijų mokykloms dėl smurto aplinkoje atpažinimo kriterijų ir veiksmų, kilus įtarimui dėl galimo smurto artimoje aplinkoje patvirtinimo“. 56 ugdytiniai 2016-2017 mokslo metais dalyvavo tarptautiniame vaikų socialinių gebėjimų ugdymo projekte „Zipio darugai“, pasirašyta sutartis su viena Slovėnijos švietimo įstaiga ir dalyvauta organizuotame tarptautiniame tolerancijos projekte „Paduok pasauliui ranką“, kurio metu kiekvieną mėnesį interaktyviu būdu Mokyklos „Gintarėlių“ grupė jungėsi su Kroatijos valstybės vienu lopšeliu-darželiu ir dalijosi patirtimis, temomis: “AŠ“, „Mano šeima“, „Mano darželis“, „Mano miestas“, „Mano šalis“. Šio projekto metu buvo garsinama mūsų įstaiga, Plungės miestas, šalis Lietuva. Po projekto Mokykla pripažinta tolerantiška mokykla ir apdovanota tarptautiniu tolerancijos sertifikatu. Taip pat apdovanoti Vaikų linijos Padėka už dalyvavimą veiksmo savaitėje be patyčių. Smurto ir patyčių problemai spręsti „Meškučių“ grupės ugdytiniai vaidino spektaklį „Du ožiukai“, kurio moralas visą bendruomenę sugraudino, privertė mąstyti. Šis spektaklis buvo parodytas Plungės kultūros centre ir apdovanotas padėkos raštu.

Nepamirštas bendruomenės tautinis pilietinis ugdymas. Pradėtas pasirengimas 100-sioms Lietuvos nepriklausomybės metinėms paminėti. Už veiklas apdovanoti Tarptautinės komisijos nacių ir sovietinio okupacinio rėžimo nusikaltimams Lietuvoje įvertinti padėkos raštais: už prisijungimą prie pilietinės iniciatyvos, skirtos paminėti tarptautinę tolerancijos dieną lapkričio 16-ąją (grupėse vykdyti projektai „Mano rankos gali“. Viena grupė dovanojo savo padarytas rankeles miesto centro praeiviams su mintimi, kad mano mažos rankos taip pat gali daug nuveikti..), už pilietinę iniciatyvą „Gyvas žiedas“ Lietuvos nepriklausomybės atkūrimui paminėti, už dalyvavimą pilietinėje iniciatyvoje „Atmintis gyva, nes liudija“. Kėdainių rajono savivaldybės mero Padėka už prasmingą tarpinstitucinį bendradarbiavimą, kūrybiškumą, iniciatyvumą ir dideles pastangas dalyvaujant su ugdytiniais Lietuvos priešmokyklinukų ir ikimokyklinukų interaktyviame (5-6 m.) pilietiškumo projekte „Kaip surasti Lietuvą 2017“ (projekto metu vaikai gilinosi į Plungės krašto istoriją ir ją perteikė Kėdainių rajono Šėtos socialinių paslaugų centro vaikams. Mūsų vaikai daug sužinojo apie Kėdainių Šėtos kraštą) – „Džiaugiamės Jūsų nuveiktais darbais, įgyvendinant projektą ir tokiu būdu ugdant mažųjų Lietuvaičių pilietiškumą“. Akcijoje-konkurse „Laisvė tavo languose“, apdovanoti Laureato diplomu. Vykdėme projektą skirtą Vaikų dienai paminėti „Aš laimingas Plungės mieste“, šiame projekte dalyvavo visa bendruomenė, kurdama savo namo ar Plungės miesto istorinio pastato maketą. Taip Mokyklos mažasis kiemelis virto mažąja Plunge su Plungės bažnyčia, varpine, arklidėmis, maxima ir kitais pastatais. Po savaitę trukusios ekspozicijos daželyje paroda persikėlė į Plungės kultūros centrą ir pristatyta Plungės bendruomenei. Žemaitiškų skaitymų konkurse tapome pirmos vietos nugalėtojais.

Vaiko gerovės komisija organizavo **aštuonis** susirinkimus, juose buvo aptarti svarbūs, vaikų ugdymą reglamentuojantys dokumentai ir rekomendacijos, jie viešinami Mokyklos bendruomenei, aprobuotos logopedo ataskaitos (2017 m. iki rugsėjo 1 d. Mokykloje kalbos ir kitų komunikacijų sutrikimų skaičius 49 nuo 2017 m. rugsėjo 1 d. 33 ugdytinai, visiškai sutrikimai pašalinti 17 ugdytinių, dalinai iki 2017 m. rugsėjo 1 d. 31 , o nuo rugsėjo 1 iki 2017 gruodžio mėn. pabaigos 27 ugdytiniams. Logopedo pagalba tęsiama 30 ugdytinių). Aptarti, kai kurie ugdymo(si), elgesio, emocinių problemų turintys ugdytiniai, priimti reikalingi sprendimai, teiktos rekomendacijos pedagogams, ugdytinių tėvams.

**VI SKYRIUS**

**KVALIFIKACIJOS KĖLIMAS**

Visi pedagogai tarp jų direktoriaus pavaduotojas ugdymui ir direktorius kėlė kvalifikacija švietimo įstatymo nustatyta tvarka po 5 darbo dienas ir daugiau, išklausydami stacionarius seminarus, mokymus, dalyvaudami konferencijose ir metodiniuose renginiuose, mokymus, seminarus nuotoliniu būdu. Šiais metais kvalifikacijos kėlimo prioritetas – emocinis intelektas ir smurto ir patyčių prevencija ir intervencija. Keletas išklausytų seminarų: „Vaikų netinkamas elgesys ir jo įveikimo būdai“, „Kai tu šalia“, socialinio ir emocinio ugdymo programų įgyvendinimas, „Kaip tinkamai drausminti vaikus“, „Kaip lavinti emocinį intelektą“, psichologinius kursus „Mokykla auklėjantiems vaikus“ 40 val. išklausė ne tik pedagogai, bet ir visos mokykloje dirbančios auklėtojų padėjėjos.

**VII SKYRIUS**

**BAIGIAMOJI DALIS**

1. Atliekant ugdytinių vertinimą, pagal ikimokyklinio ugdymo sritis, Mokykla užtikrino individualų vaikų ugdymosi žingsnių pažangą, rūpinosi bendruoju vaikų, gebėjimų ir vertybinių nuostatų ugdymu, didinant ikimokyklinių įstaigų prieinamumą.

2. Parengtos individualios ugdytinių ugdymo(si) rekomendacijos pradinių klasių mokytojams.

3. Visi pedagogai ir auklėtojų padėjėjai kėlė kvalifikaciją po 5 ir daugiau dienų. Kvalifikacijos kėlimo prioritetas – emocinis intelektas, smurto ir patyčių prevencija ir intervencija.

4. Atnaujinta Mokyklos edukacinė aplinka, pritaikyta vaikų kalbos ugdymui.

5. Atnaujinta Mokyklos materialinė bazė.

6. Vaikai dėka grūdinimo ir judėjimo lauke ir salėje patenkinto savo prigimtinį judėjimo poreikį, yra laisvi, kūrybingi, noriai lanko Mokyklą.

7. Tėvai pasitiki pedagogais, linkę bendradarbiauti, jaučiasi ramūs dėl savo vaikų, todėl renkasi šią įstaigą.

8. Dalyvavome Europinėse pieno ir vaisių vartojimo skatinimo programose.

 9. Rūpintasi darbuotojų darbo sąlygomis, motyvavimu, emocine būsena, užtikrinta Mokyklos patalpų higieną (gautas higienos pasas).

10. Mokykla tapo Sveiktą stiprinančia mokykla, Darni mokykla, išliko Gamtosauginių mokyklų programos nare.

11. Aktyviai vykdė bendruomenės tautinį pilietinį ugdymą, dalyvaudama Mokyklos, miesto, šalies, tarptautiniuose projektuose.

12. Garsino savo Mokyklą, miestą, šalį respublikoje ir už jos ribų.

13. Mokykloje veikė savivaldos institucijos: grupių tėvų komitetai, Pedagogų taryba, Mokyklos taryba.

14. Mokyklos tarybos nariai pagal savo kompetencijas bendradarbiavo su pedagogais ir Mokyklos direktoriumi, įgyvendinant mokyklos metinės veiklos uždavinius.

15. Pedagogų taryba analizavo svarbius vaikų ugdymo ir ugdymosi klausimus, teikė siūlymus vaikų ugdymo(si) aplinkos gerinimui.

16. Įdiegta nauja dokumentų valdymo sistema „Raštinė“

17. Metinės programos, metinės veiklos tikslų, uždavinių ir prioritetų įgyvendinimui vadovavo Mokyklos direktorė Violeta Einikienė.

 **VIII SKYRIUS**

**MOKYKLOS BENDRUOMENĖS MATOMOS PROBLEMOS**

1. Mokyklos teritorija neatitinka higienos normos reikalavimų: neaptverta, nesaugi mokyklos aplinka varžo vaikų laisvą judėjimą teritorijoje. Iš abiejų pusių teritorijos yra judrios gatvės. Vaikų žaidimų aikštelės nesertifikuotos.

2. Didelis vaikų skaičius grupėse.

3. Neužtikrinimas higienos normos reikalavimas: „Vienu metu grupėje, kurioje ugdomi 1 metų amžiaus ar vyresni vaikai turi dirbti ne mažiau kaip 2 darbuotojai, iš jų – ne mažiau kaip 1 pedagogas (ikimokyklinio ugdymo auklėtojas ar priešmokyklinio ugdymo pedagogas)“.

Parengė direktorė Violeta Einikienė Pritarė Mokyklos Mokyklos taryba

 2018-01-12